CELEX: 52017PC0564
Language: lt
Date: 2017-10-04
Title: Pasiūlymas TARYBOS SPRENDIMAS dėl pozicijos, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu įsteigto Asociacijos komiteto prekybos klausimais posėdyje, dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje

EUROPOS KOMISIJA
            Briuselis, 2017 10 04
            COM(2017) 564 final
            2017/0246(NLE)
            Pasiūlymas
            TARYBOS SPRENDIMAS
            dėl pozicijos, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu įsteigto Asociacijos komiteto prekybos klausimais posėdyje, dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje
            
               
         
         
            
               AIŠKINAMASIS MEMORANDUMAS
            
            
               1.Pasiūlymo dalykas
            
            
               Šis pasiūlymas susijęs su Tarybos sprendimu, kuriuo nustatoma Sąjungos pozicija, kurios turi būti laikomasi Asociacijos komiteto prekybos klausimais posėdyje, dėl palankios nuomonės dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje. 
            
            
               2.Pasiūlymo aplinkybės
            
            
               2.1.Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas
            
            
               Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu (toliau – Susitarimas) siekiama prisidėti prie Moldovos Respublikos ir Europos Sąjungos laipsniškos ekonominės integracijos ir politinės asociacijos stiprinimo. Susitarimas įsigaliojo 2016 m. liepos 1 d. 
            
            
               2.2.Asociacijos komitetas 
            
            
               Asociacijos komitetas – Susitarimu įsteigtas organas, kuris pagal Susitarimo 438 straipsnio 3 dalį turi įgaliojimus priimti sprendimus Susitarime numatytais atvejais ir tose srityse, kuriose Asociacijos taryba jam perdavė įgaliojimus. Sprendimai Šalims privalomi ir jos imasi tinkamų jų įgyvendinimo priemonių. 
            
            
               Kaip nustatyta Susitarimo 438 straipsnio 4 dalyje, Asociacijos komiteto prekybos klausimais posėdžiuose svarstomi visi prekybos ir su prekyba susiję klausimai, kuriems taikoma Susitarimo V antraštinė dalis. Kaip nurodyta Asociacijos komiteto ir pakomitečių darbo tvarkos taisyklių (toliau – Darbo tvarkos taisyklės)
                  1
                1 straipsnio 4 dalyje, Asociacijos komitetą prekybos klausimais sudaro už prekybą ir su prekyba susijusius klausimus atsakingi Europos Komisijos ir Moldovos Respublikos vyresnieji pareigūnai. Europos Komisijos arba Moldovos Respublikos atstovas, atsakingas už prekybą ir su prekyba susijusius klausimus, atlieka Asociacijos komiteto prekybos klausimais pirmininko funkciją. Posėdžiuose taip pat dalyvauja Europos išorės veiksmų tarnybos atstovai.
            
            
               Pagal Susitarimo 438 straipsnio 3 dalį ir Darbo tvarkos taisyklių 11 straipsnio 1 dalį Asociacijos komitetas sprendimus priima bendru Šalių sutarimu, užbaigus atitinkamas vidaus procedūras. Kiekvieną sprendimą ar rekomendaciją pasirašo Asociacijos komiteto pirmininkas, o jų autentiškumą tvirtina Asociacijos komiteto sekretoriai.
            
            
               2.3.Numatomas Asociacijos komiteto prekybos klausimais aktas
            
            
               Asociacijos komitetas prekybos klausimais turi priimti sprendimą, kuriuo pateikiama palanki nuomonė dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje (toliau – numatomas aktas).
            
            
               Palankia nuomone dėl veiksmų plano siekiama supaprastinti Moldovos Respublikos viešųjų pirkimų srities teisės aktų derinimą, kaip nurodyta Susitarimo 272 straipsnyje. Šis etapas yra sudedamoji Susitarimo įgyvendinimo proceso dalis. Veiksmų planas laikomas Susitarimo įgyvendinimo Moldovos Respublikos viešųjų pirkimų srityje orientaciniu dokumentu.
            
            
               Numatomas aktas Susitarimo Šalims privalomas pagal Susitarimo 438 straipsnio 3 dalį, kurioje nustatyta, kad „Asociacijos komitetas turi įgaliojimus priimti sprendimus šiame susitarime numatytais atvejais ir tose srityse, kuriose Asociacijos taryba jam perdavė įgaliojimus. Sprendimai Šalims privalomi ir jos imasi tinkamų jų įgyvendinimo priemonių.“ 
            
            
               3.Pozicija, kurios turi būti laikomasi Sąjungos vardu
            
            
               Šiuo Tarybos sprendimo pasiūlymu nustatoma Sąjungos pozicija dėl sprendimo, kurį turi priimti Susitarimu įsteigtas Asociacijos komitetas, susijusio su palankia nuomone dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje. 
            
            
               Asociacijos komiteto prekybos klausimais palanki nuomonė dėl veiksmų plano reikalinga tam, kad Moldovos Respublika galėtų supaprastinti viešųjų pirkimų srities teisės aktų derinimą, kaip nustatyta Susitarimo 272 straipsnyje. 
            
            
               Moldovos Respublikos pateiktas viešųjų pirkimų veiksmų planas atitinka Susitarimo 272 straipsnio 1 ir 2 dalyse nustatytus reikalavimus. 
            
            
               Šis pasiūlymas dera su kitomis Sąjungos išorės politikos sritimis, susijusiomis su Moldovos Respublika, visų pirma su Europos kaimynystės politika ir vystomojo bendradarbiavimo politika, ir padeda šias politikos sritis įgyvendinti.
            
         
         
            
               2009 m. buvo atliktas prekybos ir su prekyba susijusių Susitarimo nuostatų ex ante poveikio vertinimas, o 2012 m. Komisijos Prekybos GD atliko prekybos tvarumo poveikio vertinimą, į kurį atsižvelgta vykstant deryboms dėl išsamios ir visapusiškos laisvosios prekybos erdvės. Atlikus šį tyrimą buvo patvirtinta, kad prekybos ir su prekyba susijusių nuostatų įgyvendinimas neturės neigiamo poveikio Sąjungai, jos acquis bei politikos sritims, bet turės teigiamą poveikį Moldovos Respublikos ekonominei plėtrai. Pasiūlymas neturi jokio neigiamo poveikio Sąjungos ekonominei, socialinei ar aplinkos politikai.
            
            
               Šiuo etapu Susitarimui programa REFIT netaikoma; dėl jo Sąjungos MVĮ nepatirs jokių išlaidų ir dėl jo nekyla jokių su skaitmenine aplinka susijusių klausimų. 
            
            
               4.Teisinis pagrindas
            
            
               4.1.Procedūrinis teisinis pagrindas
            
            
               4.1.1.Principai
            
            
               Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai, kuriais „nustatomos pozicijos, kurios Sąjungos vardu priimamos susitarimu įsteigtame organe, kai tam organui reikia priimti teisinę galią turinčius aktus, išskyrus aktus, papildančius arba pakeičiančius susitarimo institucinę struktūrą“.
            
            
               Sąvoka „teisinę galią turintys aktai“ apima aktus, turinčius teisinę galią pagal aptariamą organą reglamentuojančias tarptautinės teisės normas. Ji taip pat apima priemones, kurios nėra privalomos pagal tarptautinę teisę, tačiau „gali stipriai paveikti Sąjungos teisės akto leidėjo priimamų teisės aktų [...] turinį“
                  2
               .
            
            
               4.1.2.Teisinio pagrindo taikymas aptariamuoju atveju
            
            
               Asociacijos komitetas – tai susitarimu, t. y. Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, įsteigtas organas. 
            
            
               Susitarimo 272 straipsnio 3 dalyje nustatyta, kad Asociacijos komitetui prekybos klausimais pateikus palankią nuomonę, veiksmų planas laikomas šio skyriaus įgyvendinimo orientaciniu dokumentu. Pagal Susitarimo 438 straipsnio 3 dalį Asociacijos komitetui suteikti įgaliojimai priimti sprendimus Susitarime numatytais atvejais. Pagal Susitarimo 438 straipsnio 4 dalį Asociacijos komiteto prekybos klausimais posėdžiuose svarstomi visi prekybos ir su prekyba susiję klausimai, kuriems taikoma Susitarimo V antraštinė dalis.
            
            
               Aktas, kurį turi priimti Asociacijos komitetas prekybos klausimais, yra teisinę galią turintis aktas. Pagal Susitarimo 438 straipsnio 3 dalį numatomas aktas Šalims bus privalomas. 
            
            
               Numatomu aktu Susitarimo institucinė struktūra nepapildoma ir nekeičiama. 
            
            
               Todėl siūlomo Tarybos sprendimo procedūrinis teisinis pagrindas yra SESV 218 straipsnio 9 dalis.
            
            
               4.2.Materialinis teisinis pagrindas
            
            
               4.2.1.Principai
            
            
               Sprendimo pagal SESV 218 straipsnio 9 dalį materialinis teisinis pagrindas pirmiausia priklauso nuo numatomo akto, dėl kurio pozicijos turi būti laikomasi Sąjungos vardu, tikslo ir turinio. Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra tik papildomi, sprendimas pagal SESV 218 straipsnio 9 dalį turi būti grindžiamas tik vienu materialiniu teisiniu pagrindu – tuo, kurio reikalauja pagrindinis ar svarbesnis tikslas arba dalis.
            
            
               4.2.2.Taikymas aptariamuoju atveju
            
            
               Numatomo akto pagrindinis tikslas ir turinys susiję su palankios nuomonės dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje, priėmimu. Taigi numatomo akto pagrindinis tikslas ir turinys susiję su bendra prekybos politika, kaip nurodyta 207 straipsnyje.
            
            
               Todėl siūlomo Tarybos sprendimo materialinis teisinis pagrindas yra SESV 207 straipsnis.
            
            
               4.3.Išvada
            
         
         
            
               Siūlomo Tarybos sprendimo teisinis pagrindas – SESV 207 straipsnis kartu su 218 straipsnio 9 dalimi.
            
            
               2017/0246 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu įsteigto Asociacijos komiteto prekybos klausimais posėdyje, dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą (toliau – Susitarimas) Sąjunga sudarė 2016 m. gegužės 23 d. Tarybos sprendimu (ES) 2016/839
                  3
                ir jis įsigaliojo 2016 m. liepos 1 d.; 
            
            
               (2)pagal Susitarimo 272 straipsnio 1 ir 2 dalis Moldovos Respublika Asociacijos komitetui prekybos klausimais pateikia, kaip nurodyta pagal Susitarimo 438 straipsnio 4 dalyje, išsamų viešųjų pirkimų skyriaus įgyvendinimo veiksmų planą, į kurį įtraukia tvarkaraščius ir etapus, kuriuose nurodytos visos su derinimu su Sąjungos acquis ir institucijų pajėgumų stiprinimu susijusios reformas; 
            
            
               (3)Susitarimo 272 straipsnio 3 dalyje nustatyta, kad, Asociacijos komitetui prekybos klausimais pateikus palankią nuomonę, veiksmų planas laikomas šio Susitarimo V antraštinės dalies 8 skyriaus įgyvendinimo orientaciniu dokumentu. Sąjunga kuo labiau padeda Moldovos Respublikai įgyvendinti veiksmų planą;
            
            
               (4)Asociacijos komitetas prekybos klausimais turi priimti sprendimą, kuriuo pateikiama palanki nuomonė dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje. Pagal Susitarimo 438 straipsnio 3 dalį minėto komiteto sprendimas Šalims privalomas ir jos imasi tinkamų jo įgyvendinimo priemonių;
            
            
               (5)Moldovos Respublikos pateiktas veiksmų planas atitinka Susitarimo 272 straipsnio 1 ir 2 dalyse nustatytus reikalavimus, todėl tikslinga nustatyti poziciją, kurios Sąjungos vardu turi būti laikomasi Asociacijos komitete prekybos klausimais. Remiantis Europos Sąjungos sutarties 17 straipsnio 1 dalimi, Asociacijos komitete prekybos klausimais Sąjungai turi atstovauti Komisija,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Pozicija, kurios Sąjungos vardu turi būti laikomasi, grindžiama Asociacijos komiteto prekybos klausimais sprendimo projektu, pridedamu prie šio sprendimo.
            
            
               2 straipsnis
            
            
               Šis sprendimas skirtas Komisijai.
            
            
               Priimta Briuselyje
            
         
         
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 9, 2015 1 15, p. 53. 
               
               
                  
                     (2)
                  Sprendimo Vokietija prieš Tarybą (OIV), C-399/12, ECLI:EU:T:2014:2258, 61–64 punktai. 
               
               
                  
                     (3)
                  OL L 141, 2016 5 28, p. 28.
               
            
      
    ---documentbreak--- 
      
         
               EUROPOS KOMISIJA
            Briuselis, 2017 10 04
            COM(2017) 564 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Sąjungos vardu turi būti laikomasi Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu įsteigto Asociacijos komiteto prekybos klausimais posėdyje, dėl Moldovos Respublikos pateikto išsamaus veiksmų plano, susijusio su Susitarimo įgyvendinimu viešųjų pirkimų srityje
            
               
         
         
            
               PRIEDĖLIS
            
            
               Projektas
            
            
               2017 m. ... ... d.  
            
            
               ES ir MOLDOVOS ASOCIACIJOS KOMITETO PREKYBOS KLAUSIMAIS SPRENDIMAS Nr. 2/2017 
            
            
               kuriuo pateikiama palanki nuomonė dėl išsamaus viešųjų pirkimų srities veiksmų plano
            
            
               ASOCIACIJOS KOMITETAS,
            
            
               atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą, pasirašytą 2014 m. birželio 27 d. Briuselyje, ypač į jo 272 straipsnio 3 dalį,
            
            
               kadangi:
            
            
               (1)Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (toliau – Susitarimas) įsigaliojo 2016 m. liepos 1 d.; 
            
            
               (2)Susitarimo 272 straipsnio 1 ir 2 dalyse nustatyta, kad Moldovos Respublika Asociacijos komitetui prekybos klausimais pateikia išsamų su viešaisiais pirkimais susijusių teisės aktų įgyvendinimo veiksmų planą, į kurį įtraukia tvarkaraščius ir etapus, kuriuose turėtų būti nurodytos visos su teisės aktų derinimu su Sąjungos acquis susijusios reformos;
            
            
               (3)Susitarimo 272 straipsnio 3 dalyje nustatyta, kad Asociacijos komitetas prekybos klausimais turi pateikti palankią nuomonę, kad išsamus veiksmų planas taptų įgyvendinimo proceso, t. y. Moldovos Respublikos su viešaisiais pirkimais susijusių teisės aktų derinimo su Sąjungos acquis, orientaciniu dokumentu; 
            
            
               (4)pagal Susitarimo 438 straipsnio 3 dalį Asociacijos komitetui suteikti įgaliojimai priimti sprendimus Susitarime numatytais atvejais. Minėti sprendimai Šalims privalomi ir jos imasi tinkamų jų įgyvendinimo priemonių. Asociacijos komitetas sprendimus priima Šalių sutarimu;
            
            
               (5)pagal Susitarimo 438 straipsnio 4 dalį Asociacijos komiteto prekybos klausimais posėdžiuose sprendžiami visi prekybos ir su prekyba susiję klausimai, kuriems taikoma Susitarimo V antraštinė dalis;
            
            
               (6)Moldovos Respublikos pateiktas viešųjų pirkimų srities veiksmų planas atitinka Susitarimo 272 straipsnio 1 ir 2 dalyse nustatytus reikalavimus;
            
            
               (7)todėl Asociacijos komitetui prekybos klausimais tikslinga priimti sprendimą, kuriuo pateikiama palanki nuomonė dėl Moldovos Respublikos pateikto išsamaus viešųjų pirkimų srities veiksmų plano,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Dėl 2016 m. gruodžio 14 d. Moldovos Respublikos Vyriausybės sprendimu Nr. 1332 priimtos 2016–2020 m. viešųjų pirkimų nacionalinės strategijos ir jos įgyvendinimo veiksmų plano pateikiama palanki nuomonė. 
            
            
               2 straipsnis
            
         
         
            
               Šis sprendimas įsigalioja jo priėmimo dieną.
            
            
               Priimta … ...
            
            
                     
                  
                  
                     
                        Asociacijos komiteto 
                     
                     
                  
               
                     
                  
                  
                     
                        Pirmininkas